Látod, egy nyaraláson ezt kellene csinálnunk.
Nem hegyeket másznunk, mint ahogy tervezed.
Csikizel, csikizel!
- Abbahagyjam? - Ne.
- De 6:15 van. - 6:15?
Indulnom kell.
Ma este én főzök.
Eszedbe se jusson, ömlik az eső!
- Freddie! - Vigyázzon!
Figyelj, rajta vagyok.
A Nyugati-parton még ébren vannak, felhívom Carmichaelt,
és lezárjuk az ügyet.
Taxi!
- Tessék? Ne aggódj! - Vigyázzon!
MIELŐTT MEGISMERTELEK
Fordította: rhenie
Vigyázzon magára, John!
- Ebben mennyi van? - Százhetven kalória.
Tegnap ilyet evett.
- És abban? - Kétszázhúsz.
De kevesebb, ha állva fogyasztja.
- Beletegyük egy zacskóba? - Igen.
Köszi, Frank!
- Nem hiszem, hogy meg tudom enni. - Elcsomagoljam önnek, Daphne?
- Később megeheti. - Rendben.
ZÁRVA
Nagyon sajnálom!
Egy havi fizetés. Mily' nagylelkű!
Azok után, hogy az elmúlt hat évben úgy dolgozott, mint egy rabszolga.
Bezárja a boltot, drágám. Nincs más választása.
Most mihez fog kezdeni? Treena nem tud többet dolgozni a virágosnál.
Lou talál másik munkát. Sok lehetőség rejlik benne.
Nincs munka, Josie. Én már csak tudom.
Nézd, én csak azt mondom...
Szükségünk volt arra a pénzre.
Ne essünk pánikba, jó?
Találni fog valamit. Igaz, Lou?
Fuss velem, bébi!
Gyere! Már csak két köröm van.
Munkát kell találnod. Gondolkodj, mit szeretnél csinálni!
Ingatlanos mondjuk?
- Bolti eladó, vendéglátós? - Muszáj megint erről beszélnünk?
Nem nyavalyoghatsz naphosszat.
A legjobb vállalkozók mind a gödör aljáról küzdik vissza magukat.
- Nézz csak rám! - De én nem te vagyok, Pat.
A teasütemény felmelegítéséhez értek.
Nem lassíthatnánk? Nem sportmelltartóban vagyok.
Csak úgy mondom...
Mosolyogj, és irány a Munkaügyi Központ.
Ne aggódj a nyaralás miatt! Én fizetem.
Az elmúlt két hétben próbálkoztunk a csirkefeldolgozó üzemmel.
- Még mindig rémálmaim vannak a belsőségektől. - A kozmetikával.
Úgy tűnik, nem vagyok jóban a forró gyantával.
- Kezdünk kifogyni a lehetőségekből, Louisa. - Syed, kérem!
Bármit elvállalok.
Ezt most futott be. Nincs messze az otthonától.
De ehhez talán kicsit változtatnia kell az öltözködésén.
Gondozót és társaságot keresnek rokkant férfi mellé.
- Miféle gondozás? - Kell valaki, aki sofőrködik, eteti és segíti,
hat hónapos határozott idejű szerződés.
És jó pénzért. Ami azt illeti, kitűnő fizetésért.
Ötödjére próbálnak találni valakit. Kétségbe vannak esve.
Semmit nem ír arról, hogy képesítés szükséges.
- Tökéletes önnek. - Igen?
- Tudom, hogy nem szeretsz így öltözködni. - Szeret bárki is?
- Nekem jó szolgálatot tett. - 1983-ban!
A divat változik, drágám. De az elegáns mindig elegáns marad.
- Köszönöm! - Nincs mit.
- Maga biztosan Louisa Clark. - Igen.
Camilla Traynor vagyok. Kerüljön beljebb!
- Kérem, foglaljon helyet! - Rendben.
Van gondozói tapasztalata?
Még nem csináltam, de biztosan meg tudom tanulni.
- Van tapasztalata kvadriplégiás betegekkel? - Nincs.
A lábak teljes hiányáról, a kezek és karok
erősen korlátozott mozgásképességéről beszélünk. Zavarná ez magát?
Annyira nyilván nem, mint a beteget.
Elnézést! Nem, nem úgy értettem... Nem.
Nem..
Jól van?
Kicsit melegem van, nem bánja, ha leveszem a blézeremet?
Az előző munkáltatója szerint
ön egy "melegszívű, cserfes és életteli" teremtés,
- akiben sok a lehetőség. - Igen, sokba fájt ez nekem.
- Pontosan mit szeretne kezdeni az életével? - Tessék?
Vágyik arra, hogy karriert csináljon, van hivatással kapcsolatos álma?
Miss Clark, miért kellene önt felvennem, példának okáért az előző jelölt helyett?
Egyetlen okot sem tud mondani, hogy miért kéne alkalmaznom?
De, igen... Mrs. Traynor. Én... Gyorsan tanulok.
Sosem vagyok beteg, itt lakom a vár túloldalán.
Erősebb vagyok, mint ránézésre gondolná...
És isteni teát tudok csinálni.
Kevés dolog van, amit nem lehet orvosolni egy jó csésze teával.
Nem azt mondom, hogy a férje paraplégiáját...
- kvadriplégiáját lehetne orvosolni... - A férjem?
- A fiamról van szó. - A fiáról?
- Will egy közúti balesetben sérült meg két éve. - Elnézést kérek. Amikor...
ideges vagyok, butaságokat beszélek.
Kiugrom egy kicsit.
Egy újabb jelölt?
- Visszajössz este? - Igyekszem.
- Kellek valamihez? - Nem, drágám.
Helló, Stephen vagyok, Will apja.
Lou. Louisa Clark.
- Örülök, hogy megismerhetem. - Részemről az öröm.
Később találkozunk, drágám.
Szóval...
Szeretné az állást?
Igen!
- Tud azonnal kezdeni? - Igen! - Rendben.
Akkor bemutatom Willnek.
Ó, rendben, de... persze.
A munkaidő 8-tól délután 5-ig tart hétfőtől szombatig,
ha bármilyen oknál fogva késik,
vagy korábban kell elmennie, kérem, hívjon fel és szóljon!
Hangsúlyoznom kell,
hogy Will nem maradhat magára 15 percnél hosszabb időre.
Oké.
És...
Talán jobb lenne, ha valami kevésbé nyitottat viselne.
Igen, persze.
Ez a melléképület. Istálló volt, mielőtt átalakíttattuk Willnek.
Adok önnek kocsi kulcsokat, és bejegyeztetem magát a biztosításba.
Nathan majd megmutatja, hogy kell a rámpát használni.
Itt van egy fürdőszoba.
Teát és kávét...
ebben a szekrényben talál.
Nyugodtan szolgálja ki magát! Mindig van étel a hűtőben.
Will-lel közösen kell kialakítaniuk, hogy mennyit érintkeznek egymással.
Nyilvánvalóan...
Bízom benne, hogy jól kijönnek majd.
Jó lenne, ha barátként gondolhatna magára, nem fizetett alkalmazottként.
Van bármilyen kérdése?
- Nincs. - Akkor bemutatom Willnek.
Nathan már biztosan felöltöztette.
Vannak jó és rossz napjai.
Mrs. Traynor... nem fog csalódni bennem.
Helyes.
Valakit be szeretnék mutatni.
Fogadóképes, Mrs. T.!
Will, ő itt Louisa Clark.
Lou vagyok.
Will...
William!
William, kérlek!
Helló, Louisa Clark! Will Traynor vagyok.
Történt egy kis baleset a szoknyájával.
Maga rossz ember, Mr. T.
'Napot, Nathan vagyok.
Én most magukra hagyom önöket,
Mrs. Clark, Nathan elmondja Will napirendjét, és megmutatja a dolgait.
Nem kell átbeszélned, a fejem fölött, Anya. Az agyam nem bénult meg.
Egyelőre.
Lou vagyok.
Igen, ezt már mondta.
Főzzek mindannyiunknak egy teát?
Csavarkulcs... Hol van a csavarkulcsom?
Anya, elzártad a gázt a zöldség alatt?
- Bern, mindent összeolajozol. - Megint szét fognak főni.
Minden valami szokatlan helyről kerül elő ebben a házban.
Lou néni! Lou néni!
Megkaptad a munkát, ugye?
Igen.
Louisa Clark Traynoréknak dolgozik...
- Vannak még csodák. - Igen.
Jól van.
Ebben... mindent megtalál, amit tudnia kell.
A munka nehezét én végzem,
de az órarendben látja, hogy Will mikor milyen gyógyszert szed.
Gyógyszereket is kell kezelnem?
Ezt a vérnyomására, hogy reggel felvigye, amikor felébred.
Izomlazító, napi négyszer, kordában tartja az izomgörcsöket.
Ezek idegfájdalomra vannak.
Adhatsz neki fájdalomcsillapítót,
ha kér, az altatót kerüljük el, ha lehetséges.
Azoktól másnap kicsit... ingerlékeny.
Mármint... még ingerlékenyebb.
- Van bőven megjegyeznivalóm. - Minden le van írva.
Will tudja, hogy mi micsoda, bár lehet, hogy letagadja.
Itt a mobilszámom. A legtöbb betegem a környéken él,
- sosem vagyok messze. - És mi van, ha ki kell...
Ne aggódjon! Semmi ilyesmivel nem kell foglalkoznia.
Akkor miért vagyok itt?
Hogy felvidítsa, azt hiszem.
Helló!
- Elmehetnénk valahová délután. - Van valami ötlete, hogy hová?
Úgy tudom, hogy az autója tud kerekesszéket szállítani.
És azt gondolta, egy kis kocsikázás jót tenne nekem.
Ha friss levegőt szívnék.
- Mit szokott általában csinálni? - Semmit, Miss Clark, csak ülök...
Éppen csak létezem.
Oké... Behozzam a számítógépét?
Talált egy jó kis terápiás csoportot, amihez csatlakozhatnék?
Frédi és a Bénák? A bénák nem is olyan bénák?
Talán összeismerkedhetnénk egy kicsit jobban.
Akkor elmondhatná, hogy mit szeret igazán csinálni.
Es...
Esetleg.
Elmondom, én mit tudok magáról, Miss Clark.
Anyám szerint maga szeret csevegni.
- Igen. - Köthetünk egy egyezséget,
aminek értelmében nagyon szűkszavú lesz a jelenlétemben?
Rendben.
Nos akkor...
A konyhában leszek, ha szüksége lenne valamire.
Tökéletes.
Mi újság? Hogy viselkedett?
Előadta a Stephen Hawking magán- számát, vagy ismét a dühöngő őrültet?
- Minden rendben. - Oké. Most elmehet ebédelni.
Ilyentájt el kell intéznünk néhány dolgot Mr. T.-vel.
TREENA: MÉG MINDIG KATASZTRÓFA?
IGEN.
Jó reggelt!
Helló!
- Nincs túl jó napja. - Kér egy csésze teát?
Sajnálom!
Val-d’Isére.
Sok hó esett abban az évben.
- Sajnálom, én csak... - Csak a képeimet nézegette.
Azt gondolta, milyen szörnyű lehetett úgy élni,
és aztán így végezni.
A többi a fiókban van, ha tovább kíváncsiskodna.
Jó reggelt!
Akárhányszor megszólalok, úgy néz rám, mint egy hülyére.
Őszintén szólva, tényleg buta vagy.
Igen, de ő ezt még nem tudja.
Lehet, hogy mindenkivel ilyen,
amíg nem tudja, hogy maradnak-e mellette, még csak 10 nap telt el.
- Egy örökkévalóságnak tűnik. - Nem mondhatsz fel, Lou.
Nem? Csak figyelj!
Figyelj! Arra gondoltam, hogy visszamegyek az egyetemre.
Valaki helyére visszavennének az üzleti tanulmányokra.
Mi? És mi lesz Thomasszal?
Az egyetemhez tartozik óvoda, hétvégéken hazajönnénk.
Nekem nincs egy Patrickem, Lou, és nem hiszem, hogy valaha is lesz.
- Szükségem van erre. - Már mindent értek.
Csak azért akarod, hogy megtartsam a nyomorult állásomat,
- hogy tudjam segíteni apáékat. - Kivettem belőle a részemet.
Ó, igen?
Nem maradhatok itt.
Tudod, hogy nem.
Kérlek... Értem és Tomért.
Louisa. Néhány látogató van úton ide.
Will barátai... Nem számítottunk rájuk.
- Talán a legjobb lenne... - Készítek teát vagy kávét.
- És felszívódom. - Igen, az jó lesz.
Azt hiszem...
Azt hiszem, hagyom őket.
Hogy megy a gyógytorna meg a többi? Van valami javulás?
Nincs.
- Jól nézel ki. - Igen.
Szóval...
Minek köszönhetem a megtiszteltetést?
Sajnálom, hogy csak most jöttünk, sokat dolgoztatnak, még hétvégén is...
Igen, az irodában is őrültekháza van,
van egy új partnerünk New Yorkban, Bains,
- találkoztál vele valamikor? - Nem.
Rémes alak, igazi szörnyeteg, néha úgy érzem, fel sem tudok állni a székemből.
Kérlek, mondj valamit!
Gratulálok.
Egyikünk sem tervezte ezt... Évekig csak barátok voltunk.
De az igazat megvallva...
Rupert nagyszerű támaszom volt a baleseted után.
- Igazán rendes tőle. - Will, kérlek...
Azt hiszem, mennünk kellene.
Sajnálom, Will! Tényleg.
Mindketten. És remélem... reméljük, hogy javulni fog a helyzeted.
Köszönöm!
Hónapokig próbálkoztam. De eltaszított, nem akarta, hogy itt legyek.
Tudja, csak akkor lehet segíteni valakin, ha hagyja.
Azon gondolkoztam, hogy szeretné-e, ha...
Jól van, ne mozduljon, amíg fel nem takarítottam,
mert fogalmam sincs, mihez kezdek, ha defektet kap.
Szörnyű volt.
A barátnője... és a legjobb barátja!
Nem hibáztathatod a lányt. Tényleg velem maradnál, ha nyaktól lefelé lebénulnék?
Hát persze, hogy veled maradnék.
Hát... én nem akarnám, hogy valaki szánalomból maradjon velem.
Hogy vadidegenek töröljék ki a fenekemet. Jézusom!
Gondolj bele, miket nem csinálhatnál többé!
Nem lenne több futás, se bringázás...
- Nem lenne több szex. - Attól még szexelhetnél.
- Csak a nőnek kéne felül lennie. - Akkor nekünk annyi lenne.
Figyelj!
- A nyaralásról... - Igen?
Mit szólnál...
- Norvégiához? - Norvégiához.
Hűha...
- Rendben, oké! - Nagyszerű!
- Fiúk, én is jövök. - Nagyszerű!
Várjunk csak! Hová mész?
A Viking Triatlonra.
Hatvan mérföld kerékpározás, harminc mérföld futás,
és egy jó hosszú úszás a mínuszos Északi-tengerben.
- Ez lesz a nyaralásunk? - Nem az egész.
Csak az eleje, utána városnézhetünk, vagy akármi.
Még sosem voltam jobb kondiban, Lou. Idén kell megcsinálnom.
Gondoltam, megnézem, meg tudom-e javítani a kereteket.
Vagy... ha inkább kicserélné őket, ebédidőben beugrom a városba.
- Vagy mehetnénk együtt... - Tudja, mit, Louisa?
Az, hogy széttörtem a fotókat, nem véletlenül történt.
- Sajnálom, nem gondoltam, hogy... - Azt hitte, maga jobban tudja.
Nem akarom, hogy azok a fotók bámuljanak rám,
amikor rohadt tétlenül fekszem,
amíg valaki nem jön, és ki nem vesz az ágyból, oké?
Amin Alicia van, azt nem akartam megjavítani.
- Nem vagyok hülye... - Kíméljen meg a pszichoterápiától!
Menjen, és fossza ki a nagyanyja ruhásszekrényét,
vagy csinálja, amit szokott, mikor épp nem teát főz!
Nem kell seggfejnek lennie.
A barátaival szemétkedett, oké, valószínűleg meg is érdemelték.
Én csak igyekszem a munkámat a legjobban végezni.
Értékelném, ha nem próbálná megkeseríteni az életemet,
ahogy mindenki másét megkeseríti.
- És ha nem akarom, hogy itt legyen? - Nekem nem maga a munkaadóm.
Engem az édesanyja vett fel.
És, hacsak ő azt nem mondja, hogy menjek el,
maradok. Nem azért, mert törődöm magával,
vagy mert különösebben élvezném a társaságát.
Hanem mert szükségem van a pénzre.
Tényleg szükségem van a pénzre.
Csak tegye a fotókat a fiókba!
Helló! Szüksége van rám?
Azt hiszem, DVD idő van.
Des hommes et des dieux.
- Férfiakról szól? - Igen, francia meleg pornó.
Maga tényleg nem bírja a gúnyolódást, ugye?
A gúnyolódás nem zavar, a fölényeskedés annál inkább.
Akkor engem biztos utál.
Még soha nem utáltam senkit.
Csak szóljon... ha szüksége lenne valamire!
Látta már?
Nem szeretem az olyan filmeket.
- "Az olyan filmeket"? - A feliratos filmeket.
Miért, az iskolában nem tanították meg olvasni?
Üljön le!
Nézze meg velem! Ez parancs.
Nincs más választása.
De igen.
Van.
- Nos? - De hát elmehettek volna!
Úgy döntöttek, hogy maradnak.
Értem én, hogy ott maradtak, értelmet adott az életüknek, de...
De nem ért egyet.
Hogy így feláldozzák magukat... El tudja egyáltalán képzelni?
- De tetszett a film? - Imádtam.
- Ha most kinevet, esküszöm, kilököm abból a székből. - Nem nevetem ki.
Kezd kitisztulni az ég. Levegőzünk kicsit?
Csak megdöbbent, hogy sikerült elérnie ezt az érett kort...
- Hány éves is? - Huszonhat.
26 éves, és még sosem nézett feliratos filmet.
Engem pedig megdöbbent, hogy maga elérte az érett
31 éves kort, és még nem zárta be valaki egy szekrénybe,
- amiért ennyire sznob. - Tessék?
- Az E.T. a kedvenc filmem. - Mindenkinek az E.T. a kedvenc filmje.
- Láttam mindegyik Bondot. - Mindenki más is.
Az "Armageddon" a gyengém.
Bruce Willis, az olajfúró, megmentené a Földet egy aszteroidától.
- És megteszi. - Ez már jobb.
Szóval, mihez kezd magával, amikor épp nem itt van, Louisa Clark?
A családommal töltöm az időt, lemegyek a kocsmába.
Tévézem. Nézem, ahogy Patrick fut.
- Patrick a barátja? - Igen.
- De maga nem fut vele. - Nem igazán... vagyok olyan alkat.
Lenyűgöző hobbik.
Nem, nem. Oké, néha olvasok, és szeretem a ruhákat.
Szereti a ruhákat...
Nem csinálok sok mindent, oké? Dolgozom, aztán hazamegyek, és ennyi.
Hűha!
A maga élete még az enyémnél is unalmasabb.
Willnek jó kedve van.
Elmesélte, hogy megkínálta zöld szaftos tésztával.
- Még soha nem ettem pesto szószt. - Nem baj, jó volt így.
Régóta nem nevetett semmin.
Helló!
Helló, Mr. Traynor, hogy érzi magát?
- Nathan, mit csinálnak odabent? - A szokásos féléves kontroll.
Hogy lássák, jobban van-e?
Nem, megsérült a gerincveleje.
- Nem lesz jobban. - De csinálják azt a sok gyógytornát...
Hogy megakadályozzuk az izomsorvadást.
Will teste nem működik... innentől lefelé.
De azért próbálkozik, nem?
Az első évben mindent beleadott a fizioterápián.
De csak csekély eredményt értünk el a hüvelykujjában.
Aztán jött az első tüdőgyulladás,
- és az autonóm dysreflexia. - Az mit jelent?
- Ahogy a vérnyomása ingadozik... - Igen.
folyamatosan ki van téve a fertőzéseknek.
- De az orvostudomány folyamatosan fejlődik, nem? - Igen.
De még senki sem jött rá a sérült gerincvelő gyógymódjára.
RIVERSIDE MOZGÓKÉPSZÍNHÁZ
Úgy hallottam, hogy az jó.
- Mert hirtelen beszélünk spanyolul? - Nem, feliratos a film.
Egy idő után észre sem veszed.
Kettőt kérek a Will Ferrell filmre.
Helló!
- Will jól van? - Nem igazán.
- Egy kis megfázás. - Hol van Nathan?
Hívtam, hamarosan itt lesz.
Nézze, Camillának Londonba kellett utaznia. Meglesznek Will-lel?
- Persze. - Igen?
- Mobilon elér, ha szükség lenne rám. - Oké.
Will, tehetek önért valamit?
- A párnáim rosszul állnak. - Oké.
- Mit tegyek? - Tegye a kezét a fejem alá!
- Csak óvatosan emeljen meg a nyakamnál! - Rendben.
- Ó, jézusom! - Mit csináltam?
Jéghideg a keze.
Így jobb.
Hozzak fájdalomcsillapítót?
- Igen? - Köszönöm! - Rendben.
Will?
Will, én...
Lou vagyok.
Tudom.
Nem kellene csinálnom valamit?
Adni valami gyógyszert? Kezdek nagyon aggódni és...
Helló, itt Stephen. Kérem, adja meg a nevét és a számát, és visszahívom.
Helló, Mr. Traynor, itt Lou. Én csak...
Aggódom Will miatt, esetleg, ha megtenné, hogy visszahív. Rendben?
Köszönöm, viszhall!
'Napot, itt Nathan. Hagyjon üzenetet, és visszahívom.
- Ne hívja fel az anyámat! - Tessék?
Nem lesz bajom, Clark.
Lou!
Elnézést, gyalog kellett jönnöm.
Évekig tartott ebben a rohadt időben. Hogy van?
Nem jól, sokszor nincs magánál, és nem ivott semmit.
- Mióta ilyen? - Négy-öt órája.
Próbáltam hívni. Kapott fájdalomcsillapítót.
Az nem használ semmit.
- Azt mondta, aludni szeretne. - Ez le van írva, Lou.
Will nem úgy izzad, mint mi, egy gyenge meghűléstől is az egekbe szökik a láza.
- De azt mondta... - Hozzon ventilátort és egy nedves törülközőt, gyorsan!
Jól van, barátom?
Will? Jól van? Térjen magához!
- Köszönöm! - Nincs mit.
Koncentráljon, Lou! Figyelje, hogy mit csinálok!
- Sajnálom! - Semmi baj.
Rendbe jön.
VAD WILLY SZÜLINAPI VIDEÓJA
Kevesen vannak,
akik elmondhatják magukról, hogy túl-Bondolták James Bondot.
De a szülinapos Vad Willy Will Traynor egyértelműen egy közülük.
Hé, Will... Utolsó gondolat, tesó?
- Szerintem legyél te a következő, haver. - Ja, persze.
Mind ugyanazt gondoljuk. Van valami, amire nem képes?
Gyűlöljük?
- Igen. - De még mennyire.
De kár lenne ezen rugózni, épp a szülinapján.
Hála az égnek, hogy nem jóképű.
Remélem, nem francia meleg pornót néz.
Ahhoz nem elég erős a WIFI-jel.
Hány óra van?
Hol van Nathan?
Fél nyolc, el kellett mennie egy másik beteghez.
Durván elkezdett havazni.
Nem kellene otthon lennie?
Itt ragadt velem.
Will, kérdezhetek valamit?
Gyanítom, hogy megteszi.
- Mi történt? - Anyám nem mesélte el?
- Ez a kedvenc története. - Közúti baleset. - Motorbaleset.
- Motorozott? - Ami azt illeti, nem.
A motor elütött.
Sajnálom! Sajnálom, ismét fecsegek.
És magának pihennie kell.
Ne...
Maradjon!
Meséljen...
- Meséljen valami jót! - Mindig ugyanezt mondtam az apámnak!
De ha elmesélném, mit válaszolt, őrültnek tartana.
Az a hajó már elúszott, Clark.
Ha rémálmom volt, vagy ilyesmi, mindig énekelt.
Folytassa!
- Elénekelte nekem a Molahonkey nótát. - A micsodát?
A Molahonkey nótát, azt hittem, azt mindenki ismeri.
Higgye el, Clark, én Molahonkey-szűz vagyok.
Azt akarja, hogy énekeljem el?
# Bá-há-hárcsak Molahonkey földjén éh-éh-éhélhetnék #
# A-ha-ha-ahazon a földön, ahol szü-szü-születtem én #
# Mert ott já-há-hátszhatnék ra-ha-haj- tad, jó öreg be-be-be-bendzsóm #
Maga őrült. Az egész családja az. Ahogy énekel, az istencsapása.
- Remélem, az apja jobb volt. - Akarta mondani:
"köszönöm, Miss Clark, hogy megpróbált felvidítani."
Rendben, Clark.
Meséljen valami mást! Amihez nem kell énekelnie.
- Miről? - Bármiről.
Nos...
Kiskoromban...
kaptam anyukámtól egy csillogó gumicsizmát.
És nem voltam hajlandó levenni.
Abban aludtam, rajtam volt a kádban... egész nyáron.
A kedvenc viseletem volt a csillogó gumicsizma és a méhecskés harisnyám.
- Méhecskés harisnya? - Fekete-sárga csíkos.
Édes istenem...
Nagyon szerettem, hogy csíkos volt a lábam.
És mi lett a csodás gumicsizma és a harisnya sorsa?
Kinőttem őket. Összetörte a szívemet.
- És már nem is gyártanak olyat. Legalábbis felnőtt méretben. - Furcsa.
Gúnyolódjon csak! Szeretett valamit ilyen nagyon életében?
Igen.
Szerettem.
Érdekes lábbeli.
Patrick szerint olyan, mint egy transzvesztita kobold.
És még kedves volt.
- Ne mosolyogjon rám így! - Miért ne?
Mert nem tudom, mit jelent.
- Honnan jött az egzotikus ízlése? - Ezzel mire céloz?
- Nem származhat innen. - Miért nem?
Mert erre a helyre azok jönnek, akik beleuntak az életükbe.
Az itteniek számára az számít izgalmasnak,
ha egy új "Csendet kérünk" táblát raknak ki a könyvtárban.
A nagyvilágban a helye, meg kell hódítania a világot.
Gyanús férfiaknak mutogatva a koboldcipőit.
- Szeretem az életemet. - Maga mindent szeret...
- Boldog vagyok itt. - Hát, pedig ez helytelen.
Jobb lenne, ha olyan lány lennék, amilyeneket maga ismer?
Aki Londonba költözik,
- és feleségül megy egy Rupert féléhez. - Azt hiszem, ő már foglalt.
Nem vesz tudomást arról, hogy a pasi 5 éven belül a titkárnőjét fogja kefélni.
Leszólja majd a partikon, tudván, hogy nem hagyja el,
mert fél a gyerektartástól.
Hathetente egyszer fognak szexelni,
és hallgathatja, hogy a pasas isteníti a gyerekeket,
miközben egy szalmaszálat sem tesz keresztbe értük.
A nőnek tökéletes lesz a frizurája,
de az arca majd megnyúlik, mert soha nem mondhatja ki, amit gondol.
Őrült módjára pilatesezni kezd, vesz egy kutyát vagy egy lovat,
és belehabarodik a lovaglóedzőjébe.
A férje 40 évesen elkezd kocogni és vesz egy Harley-t.
És minden nap, amikor bemegy dolgozni és elnézi a fiatalabb férfi kollégákat,
azt fogja érezni, hogy ő bizony jól megszívta.
Végül elhagyja, és visszatér ide, hogy a gyerekeknek boldog gyerekkora legyen.
Hűha.
Sok elvált fordult meg a kávézóban. Elnézést!
Hogy kötött ki abban a kávézóban?
Treenával fogadtunk, hogy nem tudok 24 órán belül munkát találni.
- Veszített. - És ott maradt 6 évig, ez igen.
Úgy volt, hogy elmegyek.
- Felvettek a Manchesterre. - Mit tanult volna?
Divattervezést.
És miért nem ment el?
- Tudja, mit látok, ha magára nézek? - Ne mondja, hogy lehetőséget!
Lehetőséget.
Ki kell szélesítenie a látókörét, Clark. Csak egy élete van.
Kötelessége kihozni belőle a lehető legtöbbet.
Magának pedig meg kellene borotválkoznia.
Ha hosszabb lesz a szakálla, szedegethetem ki belőle az ételt.
És akkor be kell perelnem extra munkahelyi stressz miatt.
- Témát váltott. - Igen. Valóban.
Rendben.
Megborotválhat.
Tényleg megteszi?
Igen...
- Igen, megteszem. - Anyám olyan boldog lesz.
Igen.
Ne hagyjuk, hogy ez eltántorítson minket!
Mókás arcot vág.
Kérem, ne mondja, hogy a szemöldökömet is leborotválta!
Csak az egyiket.
- Szabadság? Te ezt hívod szabadságnak? - Mindannyian beleegyeztünk.
De a részletekbe nem! Jézusom!
- Ha nem vettem volna észre a svájci bélyeget... - Megegyeztünk Will-lel.
- Hat hónap. - Nem.
Nem, csak abba egyeztem bele, hogy hat hónapunk van meggyőzni.
Hihetetlen, hogy hajlandó vagy segíteni a fiunknak véget vetni az életének.
Inkább, minthogy megkockáztassam, hogy ismét megpróbálja egyedül.
Az nem segélykiáltás volt, Camilla, komolyan gondolta, te is tudod.
Így legalább vele lehetünk, támogathatjuk, szerethetjük.
- Ő a fiam! - Igen, az én fiam is!
Ez az ő döntése. Ő akarja így.
Tudod, hogy mennyire szenved.
Istenem!
Hat hónapot kaptam tőle.
Még mindig meggyőzhetjük.
És gondolod, hogy a csinos pincérnő képes lesz rá?
Most... megkaphatom a levelet, kérlek?
Kérlek!
A borotválkozás a te ötleted volt?
Szép volt. Nagyon jól néz ki.
Arsenal-Liverpool 4:1.
Viszlát!
Szükségem van rád.
Tudom, hogy szükségünk van a pénzre, de ez szörnyű.
Csak vigyázok, hogy ne legyen öngyilkos. Nem fogok visszamenni.
- Igen. - Mi az?
Gyerünk, mondd ki!
Csak Willen gondolkoztam.
Lou, nem hagyhatod magára.
- Van pénzük, nem? - Nekem nem kell a pénzük!
A pénz nem neked kell, te kis hülye. Figyelj!
Ha tényleg ezt akarja...
Akkor használd ki a hátralévő időt, tedd különlegessé!
Kérj Traynoréktól egy keretösszeget, és szervezz kalandokat,
például delfinekkel úszást, ejtőernyős ugrást, egy szexi sztriptíz táncot.
- A városi fiúk szeretik a sztriptízt. - Katrina Clark!
Egy bakancslista.
Mutasd meg neki, hogy mennyire jó lehet az élete,
vidd el helyekre, nevettesd meg!
A rohadt életbe!
De, Treen, mi van, ha az a lista többet is tud tenni?
Mi van, ha megváltoztatja a döntését?
SPORT ÉS REHABILITÁCIÓ
TANULMÁNYOK A FOGYATÉKOSSÁGRÓL
Will alig hagyta el a házat az elmúlt két évben, pedig próbálkoztunk.
Igen, de nem jártunk sikerrel.
Ha Louisa ki tud találni olyat, amit Will képes és hajlandó megtenni,
akkor az csak jó, persze.
Sportok...
Koncertek...
- Szeretném látni, hogy részt vesz ezekben. - Rendben... rendben.
Louisa, ha ad egy ütemtervet, megpróbálom beilleszteni a naptáramba.
Nem. Hagyjuk, hogy egyedül csinálja!
Willnek férfinek kell éreznie magát.
TUDNIVALÓK A TÁPLÁLÉK- KIEGÉSZÍTŐKRŐL
Jól van...
Rendben.
Úristen!
- Minek öltözött? - Nem érdekel, mit gondol.
Még akkor sem, ha új sérója van.
Úgy néz, mint egy őrült. Egy furcsamód vidám őrült.
Elvisszük Nathant a lóversenyre.
- Lóversenyre? - Igen, Nathan még soha nem volt kint.
Igen, így van.
Emellett van öt fontom Ábrándra, 8 az 1-hez esély mellett,
apám haverja, Jimmy szerint biztos befutó.
Csak egy merész tipp, de még maga sem volt lóversenyen, ugye, Clark?
Ez a tökéletes hely! Mázlisták vagyunk!
- Biztos benne, hogy nem fog besüppedni? - Nem, nagyszerű lesz.
Megy ez. Ugye?
- Mit csináljunk? - Ki kell tolnunk.
Oké.
A francba.
Ne törődjön vele, csak kasmír!
- Beragadt. - Megoldjuk, minden rendben lesz.
- Elnézést! - Minden rendben?
Üdv, üdv!
Tudnának... tudnának segíteni?
Egy kicsit beragadtunk.
- Ne, nem kell, nem kell. - Nagyon kedvesek.
Jól van.
Jó lesz.
Nagyon jó.
- Csodás! Köszönjük, nagyon köszönjük! - Köszönjük!
Köszönjük!
Fiúk, megcsináltuk! Jó móka lesz!
Nézze! Nézze, nézze!
Ott van! Ugye, hogy biztos befutónak tűnik?
- Will? - Veszíteni fog.
- Miből gondolja? - A fülei laposak, a szőre fakó, és furcsa a járása.
Szuper. Szóval maga is mindent tud a lóversenyekről.
Nem, csak figyelek...
Feldolgozom az információkat, és döntéseket hozok.
És az a ló biztos nem fog győzni.
Nos, nekem tetszik. Néha a megérzéseinkre kell hagyatkoznunk.
Megyek, és megteszem a tétet.
A lovasok felállnak a kapunál.
Jó Hajnalcsillagot a sérülése után újra látni.
Menedék egy kicsit vonakodik.
Beálltak a rajtvonalra, és... elindult a verseny!
A legtöbben szépen rajtoltak, de van, aki nem akar elindulni.
Ábránd a jelek szerint szabadnapot vett ki.
A többi ló versenyben van, és küzd az első helyért.
Hűha, szép hely.
Imádom, mikor nyilvános helyen etetnek.
Helló! Egy asztalt szeretnénk három főre.
A kitűzőket, legyen szíves.
- Tessék? - Ebben az étteremben a VIP kitűzős vendégek fogyaszthatnak.
Nekünk... rózsaszín kitűzőnk van.
Sajnálom, csak VIP kitűzős vendégeket fogadunk.
- Van ezen kívül más éttermük? - Nos, van egy nyugodt kis étkezdénk.
Illetve vannak kint bódék.
A Zsákbamalackában finom malacsültet ehetnek buciban...
Almaszósszal.
Sharon, szólíthatom Sharonnak?
Csendes hétfő délutánunk van, és nagyon sok az üres asztaluk.
Mi nagyon drága ételt szeretnénk rendelni.
Nem akarunk lacipecsenyét, még almaszósszal sem.
Igazán sajnálom, VIP kitűző szükséges, ez a szabály.
Oké, oké, oké. Mennyibe kerül... egy VIP kitűző?
Még egy tízes? Vagy húsz?
Hölgyem, itt nem árulunk kitűzőket, ez egy étterem.
Vissza kell fáradniuk a jegypénztárhoz.
Louisa.
- Menjünk! - Nem, ez nevetséges...
- Idáig eljöttünk. - Louisa!
- Mi az? - Nem vagyok éhes. - Elrohanok, és megveszem a kitűzőket.
És utána megebédelünk, minden jó lesz, miután ettünk.
Lou...
Szerintem Will haza szeretne menni.
Tudja, mit, Sharon?
Dugja fel a VIP kitűzőjét a nyugodt kis étkezdéjébe!
Oké, oké. Minden rendben.
Csodás, még a dobhártyáját is meg akarja bénítani?
Talán a lóverseny nem volt a legjobb ötlet.
De ezt... szerintem élvezné.
Szóval Nathan még komoly- zenei koncerten sem járt?
Nem, én nem jártam.
Eljönne velem?
Már egy hete megvettem a jegyeket. Nem mondhat nemet.
Egy fúvós hangverseny?
Biztosítottak, hogy nem tartalmaz szellentést.
Nem mehetnénk inkább Jay-Z-re?
Sajnos pont elfogytak rá a jegyek.
Akkor marad Mozart.
Oké. Ez...
megfelelő viselet egy koncertre?
Metallicára nem. Neil Diamondra talán.
- Azt hittem, Patricknek ma este edzése van. - Igen, van is.
- Willt viszem el egy koncertre. - Bocs, szóval randid lesz?
- Ez túl kivágott. - Az nem kifejezés!
Főleg, hogy neki a melleid többnyire szemmagasságban vannak.
Ó, de idegesítő vagy!
Annyira randizni fogsz Will Traynorrel.
Kapd elő a piros ruhát.
Komolyan?
Nézzenek oda!
Vegye le a stólát!
A stólát? Miért?
Ha ilyen ruhát akar hordani, Clark...
akkor magabiztosan kell viselnie.
Csak maga, Will Traynor,
tudja megmondani egy nőnek, hogy viseljen egy nyomorult ruhát.
Ide?
- Itt jó lesz? - Igen.
Igen, igen, igen.
- Így? - Oké.
Minden rendben?
Ami azt illeti, nem, valami szúrja a nyakamat.
Egy címke. Van olló a táskájában?
Fogalmam sincs, Clark.
Akár hiszi, akár nem, ritkán pakolok be magamnak.
Oké, várjon!
Megvan!
Legyünk hálásak, hogy nem a nadrágjában volt!
Nézze, kezdenek!
Szóval maga nem szereti a komolyzenét.
- Gyűlöltem minden percét. - Látszott magán.
Különösen az oboa szóló alatt.
Valami belement a szemembe.
Nagyon tetszett.
És magának?
Igen.
- Jól van, beviszem magát. - Várjon még, Clark!
Jól van?
Még...
Még nem akarok bemenni.
Szeretnék csak egy férfi lenni, aki koncerten volt egy piros ruhás lánnyal.
Csak még pár percig.
Szóval...
Patrick meg akarja ismerni magát.
A Futó? Miért?
Szerintem tudni akarja, kivel töltöm az időmet késő esténként.
A szüleim is.
Mindig ideges leszek, ha egy lány be akar mutatni a szüleinek.
Azt akarták, hogy hívjam meg...
a szülinapi vacsimra jövő hétre, de ne aggódjon,
- mondtam, hogy nem akarna jönni. - Miért?
Mert utálja az idegeneket és nem szeret mások előtt enni.
Egyértelműnek tűnt.
Elmegyek.
Ha szeretné.
Fiúk, üdv nálunk!
Bernard Clark.
Bocsánat, nem tudom hogy...
Egy pukedli megfelel.
Pukedli. Ez jó volt!
- Ő Josie, a feleségem. - Helló!
- Jöjjön be! - Igen, jöjjön, jöjjön!
Köszönöm!
Jó szórakozást!
Köszönöm!
Uram, köszönjük az ételt, amit adtál, és a társaságot, akivel elfogyasztjuk,
köszönjük a lehetőségeket, amiket adsz nekünk,
és az erőt, amivel szembenézünk az elénk gördített kihívásokkal.
Ámen.
- Ámen. - Ámen.
Szóval, Will...
Maga cégeket vett és adott el?
Valami olyasmi.
Nem ismer egy Alan Stonehouse nevű fickót?
Aki...
Hogy is mondják? Kimazsolázta a cégünket?
Attól tartok, én képeztem ki.
Ó, nahát. Csengettek.
Csirkét, drágám?
6 mérföld 28 perc alatt!
És... boldog szülinapot a barátnőmnek!
Igen, boldog szülinapot!
- Bocsi, hogy kicsit késtem. - Ó, dehogy. Csupán...
28 percet.
Nem tudott volna újra dolgozni, Will?
Az esze nyilvánvalóan vág, mint a borotva.
- Apa! - Semmi baj.
Valójában azt hittem, hogy vissza fogok térni, mintha mi sem történt volna.
De tévedtem.
Ez mennyei, Mrs. Clark.
Szólítson Josie-nak.
Különlegessé szerettük volna tenni a mai napot.
Bárcsak Treena is itt lehetne. Ő az ész a családban.
Két évet ugrott előre az iskolában, ugye, Bernard?
Megelőzte a mi Lounkat.
Annyira azért nem volt okos, hogy ne kapja be a legyet.
Pat, kérsz még egy kis csirkét?
Patrick, Louisa mesélte, hogy maga személyi edző.
Életmód tanácsadás, testedzés, motiváció.
Az Év Fiatal Vállalkozója, zsinórban második éve.
Lou mesélte, hogy sportember volt korábban.
- Pat? - Ha kialakítanánk egy megfelelő edzéstervet...
Egy svéd tanulmány szerint az izmok képesek
- visszaemlékezni... - Patrick!
Mi az?
- Én csak próbáltam... - Igen, nos, inkább ne!
Megjegyzem magamnak.
Köszönöm!
# Boldog szülinapot! #
# Boldog szülinapot, drága Lou! #
# Boldog szülinapot! #
Csak azt szerettem volna mondani, hogy nagyon büszkék vagyunk rád, drágám.
És...
Nem tudom, mihez kezdtünk volna nélküled az elmúlt évben.
Ó, Apa.
És Will, köszönjük, hogy alkalmazta.
- Valakinek kellett! - Hé!
Részemről az öröm. Tényleg.
Tessék!
Nem sok, de...
Nagyapa látott valamit a tévében a saját kezűleg készített ajándékokról.
Nagyapa, köszönöm!
Köszönöm!
LOU 3 HÓNAPOS. LOU 4 ÉVES.
Nagyon tetszik.
Anya, köszönöm!
Köszönöm!
Most az enyémet.
Gyerünk, nyisd ki!
Úgy csináltattam.
Köszönöm! Patrick.
Ez igen.
Az én táskámban is van magának valami.
Maga ajándékot hozott Lou-nak? Nagyon kedves magától.
- Hát nem kedves tőle, Bernard? - De, nagyon is.
Jól van...
Milyen szép.
Uramisten! Nem hiszem el!
- Mi az? - Hol szerezte ezeket?
Az titok.
- Harisnyanadrág? - A valaha volt legjobb harisnya.
Fel is próbálom.
El sem tudom mondani, mennyire tetszik. Tényleg.
Köszönöm!
Tettem egy kis tortát a táskájába.
Köszönöm, Josie!
Örülök, hogy megismertem magukat.
És Patrick, köszönöm...
az edzéstippet.
Csak segítek a barátnőmnek a legtöbbet kihozni a munkájából.
Maga egy szerencsés ember.
Lou ágyban fürdetésben verhetetlen.
Ez jó volt. Kedvelem.
Szóval...
Elvihetem egy Shakespeare fesztiválra ma vagy holnap,
vagy van egy szoborpark, amit megnézhetnénk.
Vagy van... ó, van borkóstoló.
Ez jött.
TIMOTHY DEWARES ŐRNAGY ÉS FELESÉGE SZERETETTEL MEGHÍVJÁK ÖNT LÁNYUK,
ALICIA ANNABELL DEWARES ÉS RUPERT CHRISTOPHER COLLINS ESKÜVŐJÉRE.
Elvihetlek valahová?
Azon a bástyafalon csókolóztam először.
Biztos nem ártott, hogy a tiéd a vár.
Talán meg kellett volna mondanom neki.
Egy héttel később dobott egy srácért, aki a helyi boltban dolgozott.
Soha nem fogsz ott...
átférni.
Ez elképesztő!
Will? Will, ne, kérlek!
- Will, állj meg! Will... - Jössz?
Ez nagyon rossz ötlet.
Nagyon veszélyes.
Nagyon-nagyon magasan van.
És szeles.
Gyerekkoromban ez volt a kedvenc helyem.
Itt járkáltál hős lovagnak tettetve magad?
Még egy kiállított kardot is elemeltem.
Nyomott vagy egy tonnát.
- Szerintem nekem most is ez a kedvenc helyem. - Mert még nem jártál sehol.
Akkor mondd, hol jobb, mint itt?
Val d'Isere-ben?
Párizsban.
A Place Dauphine-on az Új Híd mellett.
Egy kávézó teraszán ülve egy erős kávéval,
sózatlan vajjal és eperdzsemmel megkent meleg croissant-nal.
Akkor menjünk el! Most azonnal repülőre szállhatunk.
- Nem. - De épp az előbb mondtad... - Nem értesz meg, Clark.
Önmagamként akarok Párizsban lenni.
A régi énemként.
- Ahogy csinos francia lányok szemeznek velem. - Ez most is megtörténhetne.
Ha most behunyom a szemem, pontosan tudom,
hogy milyen azon a kis teraszon ülni.
Emlékszem minden érzésre.
Nem akarom, hogy az emlékét eltörölje a küzdés, hogy beférjek az asztal mögé,
a taxisofőrök, akik megtagadnák, hogy elvigyenek,
és a kerekes szék akkumulátora, ami nem tölthető a francia konnektorokkal.
Viszont elmondom, hová fogunk elmenni.
Hová?
- Alicia esküvőjére. - Komolyan?
Eljönnél velem?
Ha szeretnéd.
Hahó!
- Jézus! Anya, ez igen! - Túlzás?
Mindegy, nem számít!
Ünnepelünk, Lou!
Kaptam munkát!
- Apa, ez fantasztikus! - Előtted áll...
a vár karbantartóinak új főnöke.
- Apa, hát ez... - Tudom, tudom!
Mr. Traynor személyesen hívott fel. Holnap reggel kezdek.
- Egy hónap próbaidő. - Hát, nem csodás?
Jó fizetése lesz, Lou.
Saját furgont is kap.
- Szia! - Sziasztok!
Azt hittem, örülni fogsz.
Örülök is.
Csak... Nem is tudom, furán érzem magam.
Semmi okod rá.
Apádnak munkára volt szüksége, nekem pedig egy új karbantartóra.
Igen, de az időzítés kissé...
Pont jó.
Apád nagyszerű lesz.
És ez azt jelenti...
Mit jelent?
Azt jelenti...
Hogy egy nap elmehetsz, és kitárhatod a szárnyaidat,
anélkül, hogy mások miatt aggódnál.
Egyszer helyezd magad előtérbe!
- Helló! - Michael Lawler vagyok.
- Mr. Traynorhoz jöttem. - Ó, rossz bejárathoz jött.
- Ott lakik... - Minden rendben, Clark.
Milyen volt a forgalom, Michael?
- Tudja, miután elhagyja Londont... - Üljünk ki az udvarra.
Magunkra hagyhatsz, köszönöm, Clark.
- Hogy van? - Jól, köszönöm.
MICHAEL LAWLER - CÍM ÉS TELEFONSZÁM
MICHAEL LAWLER LONDON
MICHAEL LAWLER - A VÉGRENDELETEK SZAKÉRTŐJE, JOGI HITELESÍTŐ
Azt hittem, boldogabb. Mosolygott, nevetett...
Én is azt hittem.
Köszönöm, hogy elmondta.
- Louisa? - Tessék?
Vigyázni fog rá az esküvőn, ugye?
Továbbra sem tudom, miért csináljuk ezt.
Csodálatra méltóan fogunk viselkedni.
Csak hogy tudd, ha előadod a dühöngő őrült magánszámodat,
hazamegyek, te pedig itt ragadsz... az összes exbarátnőddel.
Ünneprontó.
Will, szia! Jó újra látni téged!
Az iroda nem a régi nélküled. Az egyik pillanatban még irányítottál mindent,
a következőben meg...
Egyszerűen nem ugyanolyan.
Kedves, hogy ezt mondod, Freddie.
Louisa Clark, ő itt Freddie Foster.
Igen, láttam a templomban.
Mégiscsak szép az élet, ugye, Will.I.Am?
Megyek és elvegyülök.
Örülök, hogy láttalak, Will. És önt is, Miss Clark.
Kedves fickó.
Tetszel neki.
- Szemüveget kellene hordania. - Ne csináld ezt!
Gyönyörű vagy.
Te sem vagy olyan ágrólszakadt.
Hölgyeim és uraim,
íme a menyasszony és a vőlegény, Mr. és Mrs. Rupert Collins!
Istenem! Törvénnyel kellene tiltani, hogy az angol férfiak táncoljanak.
- Menyasszony vagy vőlegény oldala? - Egyik sem.
És ön?
A menyasszony keresztanyja. Így erkölcsileg felelős vagyok érte.
Nem a legjobban sikerült projektem.
Ezek szerint nem tartja túl nagyra.
Ez egy kicsit nyomasztó.
De józanul nem lehet bírni.
Jaj, ne, ebben alkohol van?
Még szép, drágám.
És határozottan bátorítom, hogy rúgjon be, amennyire csak tud.
A pletykák szerint a menyasszony apja még egy beszéddel
fog megörvendeztetni minket.
Nem, nekem haza kell vinnem Willt.
Igen, az ifjú Will.
Ő volt Alicia esélye.
Az egyetlen barátja, aki ért valamit. Nagy kár érte.
- Nem halt meg! - Aliciára nézve, nem rá.
Rupert egy seggfej.
Vigyázzon rá!
Ő egy jó ember.
Hihet a tapasztalatomban. Négy házasság, és még nincs vége.
Köszönöm, hogy eljöttél, Will.
Csodás nap volt, a világért sem hagytam volna ki.
- Louisát már ismered. - Igen, igen.
Hálás vagyok, hogy eljöttél, és...
Köszönöm a...
Tükröt.
Igen, a tükröt! Imádom azt a tükröt.
Köszönöm!
- Nem is tükröt vettél neki. - Tudom.
Na, jól van.
Mit mondasz? Van kedved megpörgetni?
Tessék? Hány pohárral ittál abból?
- Gyerünk! Adjunk valami csámcsognivalót ezeknek a barmoknak! - Jól van.
- Már mind megbotránkoztak? - Igen.
Igen.
Gyere közelebb! Fantasztikus az illatod.
Sosem engedtél volna ilyen közel ezekhez a mellekhez,
ha nem tolószékben ülnék.
Ha nem ülnél tolószékben, sosem nézted volna meg a melleimet.
- Persze, hogy megnéztem volna. - Nem, nem.
Túlságosan lefoglaltak volna a hosszú combú szőkék.
Azok, akik már negyven lépésről kiszagolják,
hogy ki a jó parti. És egyébként is,
én ott állnék, és italokat szolgálnék fel.
Láthatatlan lennék. Igazam van?
Igen, de mentségemre szóljon, hogy seggfej voltam.
Igen.
Mondjak valamit, Clark?
Te vagy az egyetlen, amiért úgy érzem, hogy érdemes felkelnem reggel.
Akkor menjünk el valahová.
Bárhová a világon. Csak te meg én. Mit mondasz?
Mondj igent, Will!
Gyerünk!
Rendben.
Tényleg?
Ugye, tudod, hogy nem kezelem ezt túl ügyesen?
Vigyázz, Will! Jézusom!
Miért nem vették fel a telefont?
Betegre aggódtam magam. Jól vagy?
Elég idős vagyok, hogy a beleegyezésed nélkül
egy hotelben töltsem az éjszakát, Anya. Oké?
Igaz.
Rendben.
Gondolom, Lou nem cserélte ki a csöveket.
Sikerült rávennie a portást, hogy rakjon be az ágyba.
Ez nem jó így, barátom. Szakad magáról a víz.
Nézzen rám! Milyen a látása?
Biztos vagyok benne, hogy maga Nathan. Eltaláltam?
Én pedig biztos vagyok benne, hogy ivott. Eltaláltam?
- Nem lesz bajom. - Jézusom, Will.
Jól éreztük magunkat.
- Hogy micsoda? - Én... nem megyek.
A Viking... izére. Norvégiába.
Dolgoznom kell.
- Azt mondtad, támogatni fogsz. - Támogatlak is, Patrick!
Utálok biciklizni, te is tudod.
El kell utaznom Will-lel.
Miért nem megy egy ápolónő az ügynökségtől?
Mert ez az én munkám.
Mi ez az egész, Lou?
A munkád manapság mindennel szemben elsőbbséget élvez.
- Patrick, ez fontos. Hidd el! - De Norvégiáról beszélünk!
Ez lett volna a nyaralásunk!
Nem megy...
Ó, Pat...
Stabil az állapota.
Tüdőgyulladás?
Egyet köhögött szombat reggel.
Gyenge a tüdeje. Bármilyen baktérium ágyba dönti.
Bemehetek hozzá?
Camilla vele van.
Kicsit hagyjuk őket!
Ez a negyedik alkalom két éven belül.
A legutóbbi majdnem elvitte.
Köszönöm!
Hogy van Will?
Azt hiszem, kicsit jobban.
Szeretné, ha kicsit átvenném a helyét?
Nagyon szeretnék átöltözni.
Rendben.
Szia!
Hogy érzed magad?
Voltam jobban...
Nem is tudom, bármit megtennél, hogy a középpontba kerülj, Will Traynor.
Ma nem vagyok humoros kedvemben, Clark.
Üdv!
Hoztam néhány gyógyszert, mire visszajön.
Jól van?
Igen, persze... Csak lemondom a foglalásokat.
Maga is tudja, ugye?
Igen.
Két éve vagyok mellette.
Nehéz az élete.
Elrejti a fájdalmát, mikor veled van.
Volt, hogy itt aludtam, és hallottam, ahogy kiabál.
Álmában még mindig fut, síel,
csinál dolgokat. És mikor felébred...
Nem tudok neki mit mondani.
Nem tudom elítélni, amit tenni akar.
Ez az ő döntése.
De ez azelőtt volt, hogy megismert...
- engem. - Igen, és tudom, hogy mindent megtett, hogy boldoggá tegye magát.
Én is azt akarom, hogy éljen, Lou...
De csak akkor, ha ő is akarja.
Nem hagyhatom, hogy megtegye.
Nem tehetem. És kifutunk az időből.
Szóval... Ha megszerveznék
egy másik utazást, amit az orvosok jóváhagynának...
Eljönne velünk?
Naná.
Persze, hogy elmennék.
Szia!
Erre nem számítottam.
Mozijegyet vettem a szüleidnek,
a nagyapád pedig a szobájában van. Alszik, azt hiszem.
Megvesztegetted a szüleimet, és bebörtönözted a nagyapámat? Szép.
Idióta vagyok.
Ez a munka már csak néhány hétig tart,
hamarosan minden a régi lesz. És...
Büszkének kellene lennem rád, hogy valami érdemlegeset csinálsz.
Nem...
Nem akarok veszekedni, Lou.
Kevesebb, mint 300 kalória.
Mi ez?
Az utazás, amiről meséltem.
Azt hittem, hogy Lourdes-ról beszélsz.
Medence a csillagok alatt...
Masszázs, úszás delfinekkel...
Ó, nézd! "Ötcsillagos luxus" meg "24 órás szobaszerviz".
Ez nem munkaút.
Azt várod, hogy tétlenül nézzem, ahogy elmész egy másik férfival
- egy nászútra? - A másik ápolója is jön.
- Két férfival? Akkor minden oké. - Patrick, ez tényleg fontos.
Tudod, hogy milyen érzés ez?
Mintha mindig egy kicsit lemaradva futnék a mezőny mögött.
Mintha... valami rossz várna rám a kanyaron túl,
és rajtam kívül mindenki tudná, mi az.
- Patrick. - Hét éve vagyunk együtt, Lou.
- Ezt a férfit öt hónapja ismered. - De szüksége van rám.
És nekem nincs?
Sajnálom!
Nos, sikerült.
- Tessék! - Köszönöm, uram!
Bienvenue.
Hadd mutassam meg a szobáikat!
Szia!
Hogy érzed magad?
Jobban.
Mi a program mára?
Nos, maradhatunk itt egy kicsit, mert kölcsönöznek DVD-ket a recepción.
Nem azért utaztam ennyit, hogy filmeket nézzek, Clark.
Jaj! Jézusom!
Abban van alkohol?
Rum, vodka és Cointreau, uram.
- Kettőt a hölgynek, kérem! - Igenis, uram.
Köszönöm!
Felírattalak búvárkodásra.
Annak ellenére, hogy megkértelek, hogy ne tedd?
- Helló! - Helló!
- Üdv! - Helló!
Visszakísérem Karent a hotelbe.
Szerintem nem kellene egyedül sétálnia.
- Igazán lovagias magától. - Igen, és nagyon...
felelősségteljes.
Menjenek már a fenébe!
Persze, elintézek mindent. Ne aggódjon!
Boldogulunk.
Jól van akkor. Később találkozunk.
- Viszlát! - Jó szórakozást!
Ne, ne! Hagyd nyitva!
Látni akarom.
Ma este ne menj vissza a szobádba, Clark!
- Próbáld ki! - Nem megy.
Túl mély lesz a víz, képtelen vagyok rá.
Képes vagy rá. Bármire képes vagy.
Miért nem vettél rá korábban? Ez hihetetlen volt!
Nem tudom, Clark.
Van, akinek nem lehet megmondani, mit tegyen.
Nem akarok hazamenni.
Ez...
Ez csodálatos volt.
- Örülsz, hogy eljöttél... Ugye? - Igen.
Te...
valami más vagy, Clark.
Nos...
El kell mondanom valamit.
Tudom.
Tudok Svájcról.
Már hónapok óta.
Figyelj, tudom, hogy nem ezt választottad volna.
De én... boldoggá tudlak tenni.
- Nem. - Tessék?
Nem, Clark.
Értem, hogy ez az élet akár jó is lehetne.
De ez nem...
Az én életem.
Megközelítőleg sem.
Nem ismertél azelőtt.
Szerettem az életemet. Igazán...
szerettem.
Nem lehetek olyan ember, aki ezt elfogadja.
Nem is adsz esélyt a dolognak.
Nem adsz nekem esélyt.
Teljesen új emberré váltam miattad az elmúlt hat hónapban.
Tudom, és ezért nem láncolhatlak magamhoz.
Nem akarom...
hogy lemaradj mindarról, amit valaki más megadhat neked.
És önző módon nem akarom, hogy egy nap rám nézz,
és a szemedben a leghalványabb megbánást vagy szánalmat lássam.
- Soha nem gondolnék ilyesmit! - Ezt nem tudhatod.
Nem tudlak nézni...
ahogy az őrült ruháidban mászkálsz a lakásban.
Vagy látni meztelenül, miközben nem...
nem vagyok képes azt tenni, amit szeretnék...
Ó... istenem, Clark, ha tudnád, mit csinálnék veled ebben a pillanatban!
Nem élhetek így.
- Kérlek, Will! - Csitt!
Kérlek!
Figyelj rám!
Ez...
A ma éjszaka... hogy itt lehettem veled...
a legcsodálatosabb dolog, amit csak tehettél értem.
De ennek itt kell véget vetnem.
Elég volt a fájdalomból, a kimerültségből,
és abból, hogy minden reggel ébredéskor azt kívánom, bár vége lenne már.
Ennél nem lesz jobb.
Az orvosok is tudják és én is tudom.
Amikor visszaérünk, elmegyek Svájcba.
Arra kérlek, hogy ha... úgy érzel, ahogy mondtad,
gyere velem.
Azt hittem, hogy megváltoztattam a döntésedet.
Semmi sem tudta volna megváltoztatni a döntésemet.
Hat hónapot ígértem a szüleimnek, és ennyit is adtam nekik.
Ne. Ne!
Ne!
Egy szót se többet!
Annyira önző vagy.
Én... kitéptem a szívemet a szemed láttára, és...
te csak annyit tudsz mondani, hogy "nem".
És most azt akarod, hogy nézzem végig a legrosszabbat,
amit csak el tudsz képzelni...
Van fogalmad róla, hogy mire kérsz engem?
Bárcsak sose vállaltam volna el
ezt a hülye munkát! Bárcsak sose találkoztam volna veled!
Louisa!
Jól vagy?
Jól.
Merci!
Hadd nézzelek! Remekül festesz!
Tényleg.
Jók lettek a képek a strandon.
- És úsztál is? - Igen, nagyszerű volt.
- Milyen volt az út? - Nos, egy darabban visszaértünk.
Éhesek vagytok? Ehetnénk az Intercontinental éttermében.
- Tudnék enni. - Kiváló.
Louisa, hadd segítsek azokkal!
Ami azt illeti... nekem haza kell mennem.
Ugyan már! Szeretnénk tudni, hogy boldogultak.
Hadd menjen!
Louisa!
Várjon! Louisa, kérem!
Nem kell kifizetnie.
Sajnálom!
Nos?
Josie, drágám, ülj le, kérlek!
Lou már így is elég zaklatott.
És a szülei tudják?
Úgy értem... mégis milyen emberek ezek?
Mrs. Traynor nem tudja, mi mást tehetne.
- Ez Will döntése. - Van, amiről nem dönthetsz.
Nincs az eszénél.
A sebezhető helyzetben lévőknek
- nem lenne szabad... - Ez bonyolult, Anya.
Nem az. Ez egyszerű.
- Anya! - Nem.
Ebben nem vehetsz részt.
Nem jobb a gyilkosságnál.
Én megpróbáltam, Apa.
Mindent megtettem.
De kudarcot vallottam.
Ki szerint vallottál kudarcot?
Nem hiszem, hogy bárki
képes lenne megváltoztatni Will döntését, ha egyszer kitalál valamit.
- Nem tudod megváltoztatni az embereket. - Akkor mit tehetsz?
Szereted őket.
Senki sem tehetett volna többet nálad.
Akkora a szíved, mint az a vár, és én ezért szeretlek.
Láttad őt?
Mr. Traynort?
Elmentek. Ma reggel.
Apa, nagy hibát követtem el?
Hívd fel őket!
Még van időd.
Ne aggódj, Anya majd megbékél. Beszélek vele.
Helyesen cselekszel, Lou.
Menned kell.
Hasznavehetetlen voltál, mielőtt megismerted.
Helló!
Odabent van.
Rendben.
Adja csak!
Köszönöm!
Elnézést, nem akartam...
Az ismerős hang, amikor Louisa Clark belép valahová.
Magatokra hagyunk titeket.
Köszönöm!
Ne is mondd!
Jöttél megfőzni az utolsó teámat.
Ami azt illeti, nem. Én... azért jöttem, hogy elraboljalak.
- Elrabollak, és elviszlek... - Hová?
Rióba.
Vagy a szüleimhez, még nem tudom pontosan.
Nyisd ki az ajtót, Clark!
Gyere ide!
Közelebb.
Nézz rám!
Kérlek!
Nézz rám!
- Nem tudok. - Szar ügy.
Látnom kell azt az arcot.
Látnom kell az arcodat.
Még akkor is, ha... rózsaszín foltos.
Tényleg te vagy a leglehetetlenebb férfi, Will Traynor.
És a világ biztosan jobb hely lesz nélkülem.
Nem.
Nem lesz.
Ne légy szomorú, Clark!
Mesélj valami jót!
# Bá-há-hárcsak #
# Molahonkey #
# földjén éh-éh-éhélhetnék #
# A-ha-ha-ahazon a földön, #
# ahol szü-szü-születtem én. #
Maradni fogsz?
Ameddig csak szeretnéd.
Behívnád a szüleimet?
Clark,
mire ezt olvasod, már biztos eltelt néhány hét.
Ha követted az utasításokat, most Párizsban vagy.
Az egyik olyan széken ülsz, ami mindig billeg a járdán.
Remélem, még napos az idő.
Túl a hídon, neked jobbra látod a L'Artisan Parfumeur parfümériát.
Próbálj ki egy illatot, a neve: Papillons Extreme.
Mindig úgy gondoltam, hogy illene hozzád.
- Ça va? - Oui, ça va.
Merci!
Van néhány dolog, amit el akartam mondani, de nem tudtam,
mert elragadtak volna az érzelmek, és nem hagytad volna, hogy befejezzem.
Szóval, most elmondom.
Amikor visszamész, Michael Lawlertől hozzáférést kapsz egy bankszámlához,
amin elég pénz van ahhoz, hogy új életet kezdj.
Ne kezdj el pánikolni, ahhoz kevés, hogy egész életedben a fenekeden ülj, de...
arra elég, hogy megváltsa a szabadságodat,
abból a kisvárosból, amit mindketten otthonunknak nevezünk.
Élj merészen, Clark! Feszegesd a határaidat!
Ne érd be kevéssel!
Viseld büszkén azokat a csíkos harisnyákat!
Nagyszerű tudni, hogy még vannak lehetőségeid.
A tudat, hogy talán tőlem kaptad őket, valamit könnyít a lelkemen.
Hát,
ennyi lenne.
Egyenesen a szívembe találtál, Clark,
már az első napon, mikor besétáltál,
az édes mosolyoddal, a nevetséges ruháiddal, a rossz vicceiddel,
és azzal, hogy képtelen vagy palástolni az érzéseidet.
Ne gondolj rám túl gyakran!
Nem akarom, hogy szomorú légy.
Csak élj jól!
Csak élj!
Végig melletted leszek az úton.
Szeretettel, Will.
Fordította: rhenie facebook.com/rhenieSubs/ Időzítette: CrazyDave